Tudesquismos en francés

Los **tudesquismos en francés** son elementos lingüisticos provinients de l'alemán estándard u de lo *[[continuum dialectal]]* entre l'alto alemán y lo baixo alemán en las zonas a on que l'alemán estándard ha iu cuallando como luenga oficial u de cultura a costa de las luengas u dialectos d'este *continuum*.

Los tudesquismos son escasos son escasos en lo periodo entre los sieglos IX y XIV, y a vegadas bi ha interpretacions alternativas que los consideran franconismos no documentaus enantes. Manimenos, dende lo sieglo XV encomenzoron a entrar por ciertos feitos que cambioron la cheopolitica y la historia militar de Francia y posoron en contacto a los francofonos con los suyos vecins parlants de luengas chermanicas occidentals continentals: 
:a) L'alianza de lo Reino de Francia con los suizos.
:b) La Reforma protestant.
:c) Las guerras de relichión de Francia.
:d) La Guerra de Trenta Anyos.

Este contexto cheopolitico coincidió tamién con la emerchencia de las Provincias Unidas como potencia y con ixo la luenga neerlandesa como luenga nacional, cada vegada mes desvinclada de la dinamica cultural de lo continuum dialectal alemán, que iba prenendo l'alemán de la Biblia de Lutero como variedat estándard acceptada. A primers de la baixa Edat Meya ye dificil de diferenciar l'orichen neerlandés respecto d'atros oríchens como l'alamanico, lo meyo-alemán u lo baixo-alemán y s'ha de recurrir a documentar la expansión d'una palabra dende las respectivas zonas lingüisticas. A partir de la Edat Meya tardana la progresiva formación de los Países Baixos como entidat politica, economica y cultural permite diferenciar clarament los oríchens neerlandeses en campos semanticos que ya no coinciden de tot con los de las palabras d'orichen tudesco.

## Tudesquismos d'orichen alto-alemán

Bi ha palabras d'orichen alto-alemán que s'han orichinau tanto a partir de l'alemán estándard como a partir de dialectos, en especial los dialectos alamanicos d'Alsacia y Suiza.

**Asticoter*: deriva de la expresión *Dass dich Gott… !* que exclamaban los mercenarios lansquenets alsacianos, suebos u renans y que fue interpretada como *astiquer* con lo sufixo verbal *-oter*. Primero significaba "charrar alemán", dimpués prenió un significau peyorativo de "contrariar".
**[[zarpa|Griffe]]*: podría estar d'orichen alto alemán antigo pero tamién bi ha una hipotesi etimolochica que la explica a partir d'o latín *GRYPHUS* y de lo griego γρύψ (*grúps*). Significa "zarpa".
**[[Kirsch]]*: de l'alemán *Kirsche*, que significa "ceresa".
**[[Kitsch]]*: ye una palabra que s'ixemenó en lo decenio de 1930 ligada a l'arte vanguardista.

### Tudesquismos d'orichen alamanico
**[[Arquebuse]]*: deriva de l'alamanico *hakenbuchs*, composau a partir de *haken* "gancho" y *büchse* "caixa" y "arma de fuego". Bi ha un atra intrepretación que considera que ye un neerlandismo.

#### Tudesquismos d'orichen alsaciano
**[[Chope]]*: deriva de l'alsaciano *schoppe*, d'orichen común con *chopin*.
**[[Choucroute]]*: a partir de l'alamanico alsaciano *surkrut*, que corresponde a l'alemán estándard *sauerkraut*. La primera part de la palabra en francés prenió la forma *[[Brassica oleracea|chou]]* por etimolochías populars.
**[[Flammekueche]]*: abreviadura de l'alamanico alsacián *flambiertes Küchle*.
**[[Frichti]]*: de l'alamanico alsaciano *fristick*, que corresponde a l'alemán estándard *Frühstück*.
**[[Mannele]]*: amprada de l'alamanico alsaciano.
**[[Chnek]]* u *[[schneck]]*: deriva de l'alamanico alsaciano *schneck* ("caragol").

#### Tudesquismos d'orichen suizo
**[[Bivouac]]*: a partir de *biwacht* (derivau de *bewachen*), palabra que fue introducida por mercenarios suizos y se cheneralizó en las luengas romances occidentals cuan las guerras napoleonicas.
**[[Caquelon]]*: deriva de l'alamanico *Kakel*. Yera una palabra tipica de la Suiza Romanda en lo sieglo XVIII, actualment ye tipica de lo Franco Contau, la Suiza Romanda y l'aria francoprovenzal.
**[[diana|Cible]]*: a partir de la forma dialectal suiza *schibe*, que corresponde a l'alemán estándard *scheibe*. 
**[[Leckerli]]*: deriva de l'alamanico suizo *lecker*.
**[[Muesli]]* / *[[musli]]*: deriva de l'alamanico suizo *Müesli* (puré chicot).
**[[Rösti]]*: deriva de l'alamanico suizo *röschti*.

### Tudesquismos d'orichen bavaro
**[[Bock]]*: deriva de lo bavaro *Bockbier*. 
**[[Arma de fuego curta|Flingue]]*: deriva de lo bavaro *Flinke*, *Flinge*, que corresponde a l'alemán estándard *Flinte*.

### Tudesquismos d'orichen alto-alemán central
**[[Quiche]]*: deriva de lo francico lorenés *Küche*, con orichen común con palabras como *cake* en anglés y *koekje* en neerlandés (amprau como *cookie*).

## Tudesquismos d'orichen baixo-alemán

Lo Ligallo de l'Hansa controló lo comercio maritimo entre la mar Baltica y la mar de lo Norte. Bel autor considera como transmesas por lo baixo alemán las palabras vinients:
**Bouder*.
**[[Chopin]]*: deriva de lo baixo alemán meyo *shope*, *shoppen*, con lo mesmo orichen que *chope*.
**[[Homarus gammarus|Homard]]*: transmeso por lo baixo alemán meyo *hummer*, que tendría la suya orichen en lo norrén antico *humarr*. Bi ha atras hipotesi que consideran lo normando como vehiclo de transmisión.
**[[Martes zibellina|Sable]]*: transmeso por lo baixo alemán meyo *sabel*, con identica en neerlandés meyo y diferent de *zobel* en alto alemán meyo; tendría un orichen eslau u balto.
**[[Vogue]]*.
**[[Yole]]*: deriva de lo baixo alemán meyo *jolle* u de lo neerlandés *jol*. Encara que en 1733 se feba mención d'una *yole de Norvège*, no ye prou criterio pa adchudicar un orichen escandinavo, en realidat lo danés ha puesto amprar la palabra de lo baixo-alemán u lo neerlandés igual que l'anglés *yawl*.

## Baltismos y eslavismos, turquismos y hongarismos transmesos por l'alemán

**[[Alces alces|Élan]]*: deriva de l'alto alemán *Elend*, *Elen*, variants que provienen de las luengas balticas (en lituano ye *élnis*).
**[[Calèche]]*: en francés meyo yera *calege* u *calesse*, amprau de l'alemán *Kalesche*, d'orichen polaco (*kolaska*).
**[[Cravache]]*: proviene de l'alemán *Karbatsche*, d'orichen turquico y transmeso por las luengas eslavas.
**[[Cricetus cricetus|Hamster]]*: de l'alemán *Hamster*, en alto alemán antigo *hamusto*, derivau de lo eslau, (en eslau eclesiastico ruso *khoměstorǔ*).
**[[Bandido|Heiduque]]*: transmeso por l'alemán *Heiduck* u *Haiduck*, que lo prenió de l'hongaro *hajdúk*, plural de *hajdú* adaptación de lo turquico *haydut*.
**[[Rédowa]]*: amprau de l'alemán *Redowa*, que proviene de lo checo *rej* (« danza ») u *rejdovák*.
**[[Sable]]*: deriva de lo baixo alemán *sabel*, que proviene de la palabra *sobol* present en las luengas balto-eslavas (polaco *sobol*, ruso со́боль-*sóbolʹ*).
**[[Sable|Sabre]]*: sable, de l'alemán *Säbel* y de l'hongaro *szablya*.
**[[Schabraque]]* u *[[chabraque]]*: amprau cuan las guerras napoleonicas de l'alemán *Schabraque* de lo turco *čaprak*
**[[Souquenille]]*: formau con diminutivo *[[sufixo -ello|-ille]]* a partir de lo francés meyo *souquenie* ("vestiu"), que proviene de lo eslau a traviés de l'alto alemán meyo *sukenie* ("chaqueta").
**[[Vampiro|Vampire]]*: vampiro, de probable orichen serbocroata

## Campos semanticos de los tudesquismos
### Guerra y vida militar

**[[Arquebuse]]*.
**[[Bivac|Bivouac]]*: bivac.
**[[Diana|Cible]]*: diana.
**[[Bandido|Chenapan]]*: bandido. Deriva de l'alemán *schnapphahn* ("ladrón de gallinas"). 
**[[Arma de fuego curta|Flingue]]*: ye un arma de fuego curta que puede estar un fusil, pero por un regular ye una pistola.
**[[Alto (disciplina militar)|Halte]]*.
**[[Lansquenet]]*: deriva de l'alemán *Landsknecht*.
**[[Obús|Obus]]*: deriva de l'alemán *Haubitze* ("canyón obús"), que viene de lo checo *houfnice* catapulta, palabra orichinada por los canyons curtos homonimos que se feban servir en las Guerras Husitas de los decenios de 1420 y 1430. Curiosament la palabra checa orichinal tiene orichen en l'alto alemán meyo.
**[[Pistola|Pistolet]]*: con una variant desusada *pistole* amprada de d'una forma homofona en alemán que proviene de lo checo *píšťala*. 
**[[Sable|Sabre]]*: de l'alemán *säbel* y de l'hongaro *szablya*. Ye en aragonés *[[sable]]*.

### Zoonimos

**[[Bos primigenius|Aurochs]]*: deriva de l'alemán *auerochse*, que yera en alto alemán meyo *ūrochse*, palabra composada de *ūro* y de *ohso* ("buei").]]
**[[Alces alces|Élan]]*: *Alces alces*.
**[[Cricetus cricetus|Hamster]]*: zoonimo aplicau a lo radedor europeu *Cricetus cricetus* y a los atros miembros de la familia *[[Cricetidae]]*.
**[[Lepus|Hase]]*: amprada de l'alemán *hase*, ye una palabra documentada en francés dende 1556. Ye una liebre fembra, pero a vegadas se refiere a lo conillo salvache. Lo francés a diferencia de l'aragonés conserva lo chenero masculín de *LEPUS* (*le lièvre*, *un lièvre*).
**[[Homarus gammarus|Homard]]*: *Homarus gammarus*.
**[[Martes zibellina|Sable]]*: chibellín / chebellín (*Martes zibellina*).

### Gastronomía

**[[Caquelon]]*.
**[[Choucroute]]*.
**[[Flammekueche]]*.
**[[Frichti]]*.
**[[Leckerli]]*.
**[[Mannele]]*.
**[[Muesli]]* / *[[musli]]*.
**[[Nouille]]*: deriva de l'alemán *Nudel*.
**[[Quenelle]]*: deriva de l'alemán Knödel. Primero yera tipicas d'Alsacia y Franco Contau, dimpués enta 1830 encomenzoron a fer-ne en la redolada de León d'el Roine con Lucio.
**[[Quiche]]*.
**[[Rösti]]*.
**[[Chnek]]* u *[[schneck]]*.

### Bebidas, envases, unidaz

**[[Bischof]]*: deriva de l'alemán *bischof*, bispe.
**[[Bock]]*: vaso de biera de bel cuarto de litro.
**[[Chope]]*: ye una charra gran con ansa pa beber biera.
**[[Chopin]]*: ye una unidat de mesura de liquidos.
**[[Kirsch]]*: deriva de l'alemán *kirschenwasser*. Tamién tiene la variant anticuada *kirsch-wasser*.
**Schlass*: ye una palabra de l'alemán dialectal que corresponde a l'alemán estándard *schlaff* ("cansau", "feble"). Significa "en estau d'ebriedat abanzada".
**[[Sylvaner]]*: variedat d'uga blanca d'orichen transilvano y vin que se fa con esta d'uga.
**Trinker*: deriva de l'alemán *trinken* ("beber").
**[[Vermut|Vermouth]]*: deriva de l'alemán *wermut* ("ixenzo").

### Navegación y medio marín
**[[Homarus gammarus|Homard]]*: *Homarus gammarus*.

### Cheolochía, quimica, menería

**[[Bismuto|Bismuth]]*: bismut.
**[[Blenda|Blende]]*: blenda.
**[[Cobol|Cobalt]]*: cobol.
**[[Drusa|Druse]]*: drusa.
**[[Sucedanio|Ersatz]]*: sucedanio.
**[[feldespato|Feldspath]]: feldespato.
**Gneiss*: gneis.
**Spath*: espato.
**Schlich*: mineral lavau y triturau.
**Tungstène*: tungsteno.
**Cuarz*: cuarz.
**Zinc*: zinc.

=== Musica y danza ===

**Accordéon*: inventau en [[1829]] en [[Viena]], lo nombre alemán ye feito a partir de lo griego: *akkordeon*. Lo francés lo transmitió a las luengas iberorromanicas. En aragonés ye *acordión* / *cordión*. 
**Fifre*.
**Leitmotiv*.
**Lied*.
**Rédowa*.
**Valse*: de l'alemán *Waltzer*, derivau de lo verbo *waltzen*. Lo francés lo transmitió a atras luengas como l'aragonés.

=== Ropa ===
**Brettelle*: deriva de l'[[Luengas altochermanicas|alto alemán]] **brittila* ("[[rienda]]s", "[[brida]]s"), relacionau con l'[[alto alemán antigo]] **brîdel*, que tamién ha dau *bride* en francés.
**Sable*: pelliza de chibellín.
**Sarrau*: deriva de l'[[alto alemán meyo]] *sarroc*, que proviene de lo latín *SERICA* (prenda de [[seda]]), palabra que tamién ha orichinau *sarică* en rumano, y a traviés d'un aumentativo *-ón* tamién ha orichinau *xargón* en aragonés y *jergón* en castellano.
**Souquenille*.

=== Medios de transporte ===

**Bride*: deriva de l'[[alto alemán meyo]] *bridel*, que corresponde a l'[[alto alemán antigo]] *brittil*. Ye l'aparello conoixiu como brida. 
**Calèche*: calesa.
**Landau*: tipo de carroza fabricada en [[Landau in der Pfalz]].

=== Atros ===
**Brelan*: deriva de *bret* ("[[tabla]]"), a traviés de lo diminutivo *bretling*, que dió *brelenc* en [[francés antigo]] y dimpués *brelan*. Ye un chuego de cartas.
**Handball*: ye un composau alemán de Hand (« mano ») y de Ball (« pilota »).
**Schlinguer*: putir.
**Vasistas*: deriva de *Was ist das*. Puede significar "[[lucana]]" pero tamién "[[finestreta]]" pa atender lo publico.

== Referencias ==


== Bibliografía ==
* [[Carlo Tagliavini]]: *Los orígenes de las lenguas neolatinas. Introducción a la filología romance*. Fondo de Cultura Economica, 1973.
* *Gramática francesa*. [[Larousse Editorial, S.A]], 2000.
* [[Peter Rickard]]: *A History of the French Language*. Editor: [[Routledge]], 2003. ISBN 1134838778, 9781134838776.
* [[Adolphe Hatzfeld]] et al.: *Dictionnaire général (1890-1900). Traité de la formation de la langue''. Paris, Delagrave, 1890.